IDRRES møde

Kære Alle,

Mens vi venter på concept note fra Peter Høngaard Andersen og også spændt afventer resultatet af skrivegruppens anstrengelser, har vi ikke desto mindre iDRRES-møde på fredag d.28.8. kl 11-13 på Moesgaard, lokale 4235-133 (for enden af alleen, røde bygning på højre hånd), med efterfølgende mulighed for at se den kinesiske terrakotta-hær på museet, hvis man ikke har været der endnu. Jeg har umiddelbart flg. punkter til dagsorden:

* Oplæg om mit forestående mini-feltarbejde i Odisha, Indien, hvor jeg i første halvdel af oktober vil arbejde med kortlægning af MDR-TB patienters behandlingshistorik, og hvor jeg ville være meget interesseret i input fra gruppen ift. potentielle vinkler og perspektiver, som jeg selv måtte have overset.
* Seminar om TB i Indien 4-5 November (Niels)
* Diskussion af efterårets program - medbring forslag til aktiviteter. Vi har knap 100.000 kr. i år og midler kan ikke overføres til efterfølgende år.

Mvh

Jens